Ըստ նրա՝ հեղափոխության ընթացքի մղիչ ուժը պետք է դառնա օրենքի գերակայությունը. «Հետեւաբար՝ օրենքը եւ օրինականությունն առանց խտրության պետք է մղիչ ուժը դառնան այս հեղափոխական ընթացքի, եւ երկրորդ՝ համարատվությունը։ Իշխանությունը գալիս է ժողովրդից, եւ իշխանությունն իր կյանքով ու գործով, իր նպատակերով եւ իրագործումներով միշտ համարատու պետք է լինի ժողովրդին։ Հետեւաբար՝ ժողովրդի մասնակցությունն այս հեղափոխական ընթացքին կենսական անհրաժեշտություն է»։